Áhugakönnun á viðskiptasendinefnd til Írans Þar sem felldar hafa verið niður viðskiptahindranir gagnvart Íran hefur Íslandsstofa , í samvinnu við utanríkisráðuneytið , ákveðið að skoða möguleika á viðskiptasendinefnd til Írans . Markmiðið er að kanna viðskiptaumhverfi landsins og möguleika íslenskra fyrirtækja á að stofna til viðskipta þar . Þar sem felldar hafa verið niður viðskiptahindranir gagnvart Íran hefur Íslandsstofa , í samvinnu við utanríkisráðuneytið , ákveðið að skoða möguleika á viðskiptasendinefnd til Írans . Markmiðið er að kanna viðskiptaumhverfi landsins og möguleika íslenskra fyrirtækja á að stofna til viðskipta þar . Íran er annað stærsta land Mið-Austurlanda og 17. fjölmennasta ríki heims með yfir 78 milljón íbúa . Auk þess er landið eitt elsta menningarsvæði í heiminum . Nú hefur landið verið opnað fyrir alþjóðaviðskiptum á ný og er mikil þörf á uppbygginu á innviðum þess . Í fyrirhugaðri sendinefnd verður lögð áhersla á eftirfarandi atvinnugreinar : Lyfjaiðnað Þjónustu og tæknilausnir við fjármála - og bankastarfsemi Tæknilausnir í sjávarútvegi Ekki liggur enn fyrir nákvæm tímasetning en stefnt er að fyrri hluta september 2016 . Ferðin er háð því að næg þátttaka náist .